LÖYDÄ POTENTIAALISI
Tervetuloa ohjelman pariin!
Luvassa on opetusta pastori Tommyltä ja Karenilta -
oman potentiaalin löytämisestä.
Luvassa tänään: -
Vene oli niin täynnä kalaa, että se oli uppoamaisillaan.
Silloin Pietari ymmärsi, että hänen veneessään on joku, -
jota ruokitaan eri tasolta kuin häntä.
Sinun täytyy viettää aikaa sellaisten ihmisten kanssa, -
jotka voivat venyttää verkkoasi.
Sydämesi koko on suoraan verrannollinen potentiaalisi tasoon.
Osoitan sen tänään, jotta ymmärrätte, että jos voit kasvattaa sydäntäsi, -
potentiaalisikin kasvaa automaattisesti.
Kun löydät sydämesi, voit löytää myös potentiaalisi.
Pastori Tommy uskoo, että jokaisesta löytyy kultaa, kun tarpeeksi kaivaa.
Siksi hän ja Karen kutsuvat sinut opetussarjan pariin.
Opit, miten ylen ihmeellisesti sinut on tehty.
Tommy on tehnyt työtä 30 vuotta ja kouluttanut tuhansia johtajia.
Hän on nähnyt, että kaikilla on iso potentiaali, -
asuipa Himalajalla, Afrikan sydämessä, -
Aasian suurkaupungissa tai lännessä.
Jos kylvetään vehnää, nousee vehnää.
Koska Jumala on istuttanut sinuun suuruutta, nousee suuruutta.
Se pitää vain päästää irti.
Tommy ja Karen järjestävät maailmalla kokoussarjoja, -
istuttavat seurakuntia, tavoittavat, parantavat sairaita, -
torjuvat köyhyyttä, ja pelastavat nuoria ihmiskaupasta.
Koe Tommyn ja Karenin rakkaus sinua kohtaan.
Tervetuloa löytämään potentiaalisi!
Hei! Olen pastori Tommy Lilja.
Katsot Pastori Tommy Liljan seurassa -ohjelmaa.
Tämä on osa uutta opetussarjaa, jonka nimi on "Löydä potentiaalisi".
Olemme päässeet osaan 3.
Ellet ole nähnyt ensimmäistä ja toista osaa, ei hätää, -
sillä kaikki osat ovat itsenäisiä.
Tämänpäiväisen osan nimi on "Sydämen asia".
Osoitan, miten sydän on yhteydessä potentiaaliin.
Sydämen asia.
Sydän toimittaa polttoainetta luovuuden moottorille.
Luovuutta tarvitaan potentiaalin kasvattamiseen.
Luovuus tulee sydämestä.
Jos sinulla on jokin sydämen asia, -
samaan aikaan sydän antaa polttoainetta.
Polttoainetta tarvitaan, jotta voit olla tarpeeksi luova -
päästäksesi tavoitteisiin -
ja saavuttaaksesi ja kehittääksesi potentiaalia.
Samalla täytyy nostaa mielenlaatua, jotta unelmat pääsevät vankeudesta.
Sekin tulee sydämestä, -
sillä sydämesi täytyy kaivata potentiaalin täyttymistä niin paljon, -
että voit karata vankilasta ja saavuttaa sen, mitä Jumalalla on sinulle.
Sitten numero kolme.
Sydämen koko on verrannollinen potentiaalin tasoon.
Osoitan tänään, niin että ymmärrät, että jos kasvatat sydäntäsi, -
potentiaalisikin kasvaa automaattisesti.
Kun löydät sydämesi, voit löytää myös potentiaalisi.
Osassa 2 puhuimme Daavidista, -
naisesta Jaakobin kaivolla ja Mooseksesta.
Kun profeetta Samuel tuli Iisain luo ja tapasi Iisain pojat, -
Jumala sanoi, ettei Herra näe niin kuin ihminen näkee.
"[I]hminen näkee ulkomuodon, mutta Herra näkee sydämen."
Puhuimme siitä, että erilaiset asiat yrittävät varastaa potentiaalisi.
Puhuimme häpeästä ja torjutuksi tulemisesta.
Puhuimme hylkäämisen kokemuksesta ja pelosta.
Näimme, että nainen, joka kohtasi Jeesuksen Jaakobin kaivolla, -
oli täynnä häpeää. Mutta kun Jeesus vapautti hänet häpeästä, -
hän meni takaisin kyläänsä ja toi kaikki kyläläiset Jeesuksen luo.
Daavid oli isänsä, veljiensä, -
kuninkaansa ja vaimonsa torjuma. Häntä vähäteltiin.
Kukaan ei nähnyt häntä.
Mutta kun hän kohtasi Jumalan ja saapui taisteluun Goljatia vastaan, -
Daavid voitti Goljatin ensin sydämessään -
ja samassa potentiaali tuli esiin.
Samoin Mooses. Hän oli täynnä pelkoa.
Hän oli pakolainen erämaassa, kun hän kohtasi Jumalan tulen.
Se muutti Mooseksen.
Häntä metsästettiin, mutta hänestä tuli metsästäjä.
Häntä vastaan hyökättiin, mutta hänestä tuli hyökkääjä.
Sitä potentiaali saa aikaan.
Mutta täytyy ymmärtää, että potentiaalin takana on sydän.
Jumala tahtoo kasvattaa sydäntäsi, -
jotta sydämesi voi kohdata potentiaalin, -
jonka Hän on ladannut sinuun.
Näet varmaankin, että takanani seinällä on kirahvi.
Puhun siitä myöhemmin, mutta kirahvin lisäksi kuvassa on kilpikonna.
Selitän teille myöhemmin, -
miksi kirahvi ja kilpikonna esiintyvät tänään saarnassani.
Saisinko dian numero 2?
Tahdon puhua tänään siitä, -
kun Jeesus oli opetuslastensa kanssa.
Ollaan yhä Jaakobin kaivolla.
Jeesus oli lähettänyt opetuslapset ostamaan ruokaa.
Kun he palaavat, Hän ei ole kiinnostunut ruoasta.
Hän sanoo jotain hyvin outoa:
"Minulla on syötävänä ruokaa, josta te ette tiedä."
Opetuslapset ihmettelivät, mistä ruoasta Hän puhuu.
"Lieneekö joku tuonut hänelle syötävää?"
Jeesus sanoi: "Minun ruokani on se, että minä teen lähettäjäni tahdon -
ja täytän hänen tekonsa."
Tiedäthän, -
Jeesus söi toiselta tasolta.
Kysymyksen sinulle on:
Miltä elämän tasolta sinä saat ruokasi?
Sillä on valtavasti väliä, mistä haet ravintosi -
ja miltä tasolta saat ruokasi.
Jos ruokasi tulee Jeesuksen Kristuksen tasolta, -
tulet näkemään, mitä Jeesus näki.
Jos ruokasi tulee Daavidin tasolta, tulet taistelemaan kuin Daavid.
Jos ruokasi tulee samalta tasolta, -
jolta nainen alkoi saada ruokansa kohdatessaan Jeesuksen, -
voit tuoda koko kyläsi Jeesuksen luo.
Kyse on siitä, miten ruokit sydäntäsi.
Kun olet syönyt ja alat kasvaa, eteesi tulee haaste.
Haaste on se, miten tuoda ihmiset mukanasi, kun kasvat, -
sillä totisesti sinä kasvat.
Kun kuuntelet tätä opetusta -
ja kun Herra lataa opetuksen henkeesi, -
potentiaalisi alkaa kasvaa. Ja kun potentiaalisi alkaa kasvaa, -
se vie sinut eri paikkoihin ja tekee sinulle jotain.
Mutta mitä ikinä teetkin, teet sen yhdessä muiden kanssa.
Haasteena on tuoda muut ihmiset mukanasi.
Tämä on osa johtajuuskoulutustani.
Kun kasvat, sinun pitää kasvattaa seuraajiasikin.
Sinun pitää kasvattaa tiimiäsi, sillä muuten kasvatte eri suuntiin.
Se lukee tässä. Kasvakaa yhdessä tai kasvatte eri suuntiin.
Se on johtajuustiimien salaisuuksista yksi.
Teidän täytyy kasvaa yhdessä. Se pätee myös perheeseesi.
Kun alat kasvaa ja ottaa askeleita, sinun täytyy ottaa mukaan lapsesi, -
vaimosi, puolisosi, aviomiehesi ja sukulaisesi.
Elleivät he tule mukaasi, te kasvatte eri suuntiin.
Ja joskus, kun he eivät halua tulla, sinun on itse mentävä.
Jumalan sinulle varaama potentiaali voi olla eri -
kuin Hänen suunnitelmansa ystävillesi tai sukulaisillesi.
Mutta perhettäsi kohtaan sinulla on velvollisuus.
Olen aina tehnyt parhaani sen eteen, -
että otan tiimini, työtoverini, perheeni ja seurakuntani -
mukaan yhteiselle matkalle kanssani, jotta kasvamme yhdessä.
Miten kasvetaan yhdessä?
Täytyy koskettaa sydäntä.
Sydän on aina ratkaiseva tekijä.
Ja asian sydän on sydän.
Jeesus siis sanoo: "Minä syön."
"Ruokani tulee toiselta tasolta."
Ylitän selittää teille tänään, -
miten pääsette lähemmäs tasoa, jolta Jeesus saa ruokansa.
Jeesus näet sanoo:
"Minun ruokani on se, että minä teen lähettäjäni tahdon".
Kuuntele hyvin tarkasti.
Kun teet Jumalan tahdon, Hän ruokkii sinut.
Kun teet oman tahtosi, sinun pitää ruokkia itse itsesi.
Kun etsit Jumalaa, Jumala pitää sinusta huolen.
Kun seuraat omaa tahtoasi, sinun pitää huolehtia itse itsestäsi.
Kun elät itsellesi, joudut huolehtimaan itse itsestäsi.
Mutta mitä enemmän annat itsesi Jeesukselle, -
sitä enemmän Jeesus pitää sinusta huolten.
Mennään eteenpäin. Kirahvi syö -
näkökenttänsä tasolta puiden latvuksista.
Kirahvit ovat suurikokoisia eläimiä.
Ne voivat kasvaa 5,5 metrin korkuisiksi.
Ne ovat hyvin korkeita.
Niiden kaula voi olla lähes kolme metriä pitkä.
Jos tahdot yltää kirahvin tasolle, -
tahdon antaa sinulle muutamia ajatuksia.
Kun on ylhäällä, näkee asiat eri vinkkelistä.
Sen Jeesus tahtoo sanoa sinulle tänään.
Alhaalta näkee yhdellä tavalla.
Ylhäältä näkee jotain muuta.
Jeesus sanoo: "Minä kutsun sinua tänään -
nousemaan muutamia tasoja, jotta voit nähdä, mitä minä näen."
"Minä annan sinulle uuden näyn, jotta ymmärrät, millainen potentiaali -
sinussa on ja mitä olet minulta saanut, jotta voit tavoitella sitä."
Kaikilla tulee olemaan mielipiteitä sinusta, -
kun teet jotain, mitä kukaan ei ole aiemmin tehnyt -
esimerkiksi kulttuurissasi tai perinteessäsi.
Alussa minä olin rehtori. Olin yläasteen ja lukion rehtori.
Kun minusta tuli pastori, ihmisillä oli siitä mielipiteitä.
Kun perustin TLM-järjestön, ihmisillä oli siitä mielipiteitä.
Kun aloimme järjestää kokoussarjoja, ihmisillä oli siitä mielipiteitä.
Kun perustimme orpokoteja, ihmisillä oli siitä mielipiteitä.
Ihmisillä on aina mielipiteitä, mutta sinun ei tarvitse kuunnella niitä.
Sinun ei tarvitse pelätä niitä, sillä mielipiteiden taustalla voi olla se, -
että ihminen on täynnä kateutta. Osasta ihmisiä tulee vihaajia.
Osa näet haluaisi tehdä sitä mitä sinäkin, mutta he eivät pysty, -
sillä he eivät syö samalta tasolta kuin sinä -
eivätkä siten näe mitä sinä näet.
Joku saattaa sanoa:
"Ihmiset ympärilläni eivät ymmärrä minua." Minä tiedän.
He eivät ymmärrä sinua, koska he syövät eri tasolta.
Selitän pian lisää.
Sinun pitää ymmärtää, että he eivät näe sitä, mitä sinä näet.
He katselevat eri tasolta.
Heillä ei ole sinun potentiaaliasi eikä välttämättä sinun sydäntäsi.
Jos haluaa ryhtyä järjestämään megakokouksia, -
sydämen asiana täytyy olla sielujen pelastus.
Tärkeintä ei ole rahan tulo tai iso lava.
Tärkeintä ei ole yleisömäärä.
Tärkeintä ei ole televisiokamera tai televisiotyö.
Tärkeintä on sydän. Jos haluaa aloittaa televisiotyön, -
sydämen asiana pitää olla katsojien tavoittaminen.
Jos haluaa aloittaa katulapsityön, sydämen asiana pitää olla katulapset.
Kaikki juontaa juurensa sydämeen.
Ratkaisevaa ei ole se, että haluaa rahaa tai suuren yleisön.
Ratkaisevaa on se, mitä on sydämessäsi, -
sillä Jumala tekee työtä sydämesi kanssa.
Jos haluat nousta samalle tasolle kuin Jeesus -
ja syödä samalta tasolta kuin Jeesus, -
silloin sinun pitää syödä ja sinulla pitää olla Jeesuksen sydän.
Jeesuksen sydämen asiana eivät olleet materiaaliset asiat.
Hänen sydämellään olivat ihmiset.
Mennäänpä seuraavaan diaan.
Meillä on tässä kirahvi ja kilpikonna.
Ne elävät samalla alueella mutta syövät eri tasoilta.
Kirahvilla on ruokaa, josta kilpikonna ei tiedä mitään.
Erilaiset näkymät, erilaiset näyt.
Jos katsoo kirahvia, -
kirahvilla on erilainen sydän, erilainen näköpiiri -
ja erilainen näkymä.
Ongelmia tulee siitä, -
jos kirahvi alkaa kuunnella kilpikonnia.
Kilpikonnat näet syövät alhaalta maan tasosta, -
kun taas kirahvit syövät ylhäältä latvustosta.
Kirahvit siis näkevät asioita, -
joita kilpikonnat eivät osaa edes kuvitella.
Ne elävät samassa paikassa, -
mutta tavallaan ne ovat kaksi eri maailmaa.
Tällä en tarkoita väheksyä ketään, -
sillä Jeesuksessa olemme kaikki yhtä arvokkaita.
Kirahvi ja kilpikonna ovat yhtä arvokkaita.
Meillä on sama asema Jeesuksessa. Meillä on sama paikka taivaassa.
Mutta meillä on eri tehtävät.
Jos sinulla on kirahvin potentiaali ja tehtävä, -
sinun ei saa mennä alas kilpikonnien tasolle.
Jos kirahvi laskee päänsä alas, sitä alkaa pyörryttää.
Kaikki veri pakkautuu sen päähän, -
ja se pyörtyy ja joutuu vaaraan.
Sitä minä tarkoitan.
Kun Jumala puhuu sinulle, sinun ei saa kuunnella kilpikonnia.
Sinun täytyy saada ravintosi ihmisiltä, jotka syövät latvustosta.
Onko tämä ymmärrettävää?
Mikä saa sinut venymään?
Sinut saa venymään se, kun yrität syödä sellaisten ihmisten kanssa, -
jotka syövät korkeammalta kuin sinä.
En halua viettää aikaa sellaisten kanssa, jotka sanovat:
"Meillä ei ole rahaa. Emme voi tehdä mitään." Se ei ruoki henkeäni.
Haluan viettää aikaa sellaisten kanssa, jotka sanovat:
"Se on mahdollista. Kyllä me siihen pystymme."
- "Mutta minua väsyttää." - "Jeesuksen voimassa pystyt."
Täytyy olla tarkka siitä, mistä saa ruokansa.
Siksi kirjoitan tässä myös, että vääräntasoinen neuvo -
ei ikinä voi murtaa perinteen ja kulttuurin iestä.
Luuk. 5:ssä kerrotaan eräs asia opetuslapsista, -
Pietarista, Andreaksesta Johanneksesta ja Jaakobista:
"Ja he veivät venheet maihin, jättivät kaikki ja seurasivat häntä."
Kuinka he voivat tehdä niin? He olivat kasvaneet kalastajiksi.
He eivät tienneet mistään muusta kuin kalastamisesta.
Mutta ratkaisevaa on se, ketä kuuntelee.
Tässä tulee mies, joka syö toiselta tasolta, -
Jeesus Kristus.
Jos he olisivat kuunnelleet kyläläisten neuvoja, -
he eivät olisi ikinä jättäneet veneitään.
Ketä sinä kuuntelet?
Jos kuuntelet kilpikonnia mutta potentiaalisi on suurempi, -
kilpikonnat vetävät sinua alaspäin elämäntarkoituksestasi.
Jeesus näki Daavidin aivan eri näkökulmasta.
Hän näki Daavidissa jotain enemmän.
Hän näki, ettei Daavid ollut paimenpoika vaan kuningas.
Jos Daavid olisi kuunnellut kilpikonnia, veljiään, -
hän olisi jäänyt lampaiden luo.
Ei voi jäädä lampaiden luo, kun Jumala kutsuu kuninkaaksi.
Saarnaan nyt joillekuille teistä.
Jumala kutsuu sinua syömään korkeammalta tasolta.
Sanot: "Olen kiinni perinteissä." Tiedän!
Meidät on sosiaalistettu olemaan sitä, -
mitä sukupolvet ennen meitä olivat.
Mutta Jumala kutsuu sinua ulos.
Sydämesi huutaa: "Olemassa on jotain enemmän."
Ja sitä me lähdemme tavoittelemaan.
Seuraava dia.
Asian sydän on sydämen koko.
Mitä isompi sydän, sen korkeammalta voit syödä.
Tämä on oikeasti ydinkohta.
Jos mietitään kirahvia, -
en tiedä tarkasti, miten suuri sydän kirahvilla on, -
mutta se on iso, sillä sen pitää pumpata verta ylös asti, -
kaulan matkan, lähes kolme metriä, kirahvin päähän asti.
Jos haluaa syödä -
samalta korkeudelta kuin kirahvi, -
tarvitaan samanlainen sydän kuin kirahvilla.
Kirahvin sydän on näin suuri, sanotaan.
Kilpikonnan sydän on tämän kokoinen.
Voidaan siis sanoa, että jos rakastaa kilpikonnan tasolla, -
ei voi elää kirahvin tasolla.
Potentiaalin koko on aina verrannollinen sydämen kokoon.
Jos haluat ruokasi ylhäältä, tarvitset sydämen, -
joka pystyy pumppaamaan verta ylös aina päähän asti.
Jeesus on siellä ylhäällä.
Hän pystyy menemään myös alas.
Hänen sydämensä asia on tavoittaa koko maailma.
Hänen sydämensä asia on antaa näky kaikille ihmisille.
Miten sydäntä sitten kasvatetaan?
Kerron muutamia keinoja. Opetan ensi kerralla lisää.
Saisinko seuraavan dian?
Ensinnäkin kestätkö karsimisen?
Kun Jumala tahtoo kasvattaa, Hän on kuin puutarhuri.
Hän karsii oksia.
Miksi? Jotta potentiaali voi kasvaa.
Kasvaminen Jumalassa tekee kipeää.
Sydämen kasvattaminen tekee kipeää, -
sillä empatiaa opitaan kivun ja kärsimyksen kautta.
Toinen kohta.
Täytyy olla jatkuvasti koputtamassa seuraavan tason ovelle.
Kun on saavuttanut yhden tason, täytyy koputtaa uuden tason ovelle -
ja sitten taas uuden tason ovelle.
Se on elämäntapa, sillä haluamme päästä ylös asti.
Haluamme näkymän ja haluamme sydämemme kasvavan.
Missä kohdassa Pietari ymmärsi, että veneessä oli joku, -
jonka ruoka tuli toiselta tasolta?
Hän ymmärsi sen, kun hänen verkkonsa oli venynyt äärimmilleen -
ja hänen veneessään oli niin paljon kalaa, että he olivat uppoamaisillaan.
Silloin hän ymmärsi, että hänen veneessään on joku, -
joka saa ruokansa eri tasolta kuin hän.
Sinun täytyy käyttää aikasi sellaisten ihmisten parissa, -
jotka voivat venyttää verkkoasi.
Sinun pitää jatkuvasti koputtaa ovelle, -
jotta pääset taas askelman ylöspäin.
On tärkeää ymmärtää, kun Jumala tulee karsimaan oksia, -
Hän tekee sen, koska Hän tahtoo kehittää potentiaaliasi.
Neljäs kohta.
Korkein syömisen taso on ateria Jeesuksen kanssa.
Hän on täällä tänään. Hän kutsuu sinua.
Minulta tulee tästä aiheesta monta opetusta.
Tahdon sinun ymmärtävän, mitä oksien karsiminen tarkoittaa -
ja miksi se on tärkeää.
Pääasia tänään on kuitenkin ymmärtää, että tärkeintä on sydän.
Kyse ei ole siitä, mitä osaat tai tahdot.
Kyse on sydämestäsi.
Sydän näet toimittaa polttoaineen.
Mitä isompi sydän, sitä korkeammalle pää voi nousta.
Mitä korkeammalle pää voi nousta, sitä suurempi on näkysi.
Mitä suurempi näky sinulla on, sitä suuremman potentiaalin saat.
Kun näky ja potentiaali ovat yhteydessä kasvavaan sydämeen, -
joka sykkii ihmisille, silloin Jeesuksen nimessä -
Jumala tulee ja antaa sen sinulle.
Edeltä on määrätty, että jos olet Jumalan kutsuma, -
sinua muokataan Pojan kuvan kaltaiseksi.
Jos olet pudonnut pois tai kulkenut eksyksiin, -
kutsu on edelleen voimassa.
Sinut on edelleen edeltä määrätty -
muokattavaksi Pojan kuvan kaltaiseksi.
Helposti ajatellaan, että Jumala on Jumalamme vain, jos olemme hyviä.
Se ei ole totta. Se johtaa sinut pois Jumalan luota -
ja varastaa potentiaalisi.
Silloinkin kun mokaan, Jumala on Jumalani.
Vaikka välillä olisinkin huono ihminen, Jumala on silti Jumalani.
Silloinkin kun olet huono, Jumala on yhä Jumalasi.
Kuuletko? Jumala on yhä Jumalasi.
Kun sinä tänä päivänä sanot, että nyt sinä ymmärrät, -
älä anna paholaisen varastaa potentiaaliasi.
Olemassa on aina reitti takaisin.
Sano vain: "Jumala, teen parannuksen. Anna anteeksi!"
Silloin navigaattori alkaa laskea uutta reittiä, -
löydät tien takaisin kutsuusi ja tarkoitukseesi.
Pastori Tommy uskoo, että jokaisesta löytyy kultaa, jos tarpeeksi kaivaa.
Siksi hän ja Karen kutsuvat sinut opetussarjan pariin.
Opit, miten ylen ihmeellisesti sinut on tehty.
Tommy on tehnyt työtä 30 vuotta ja kouluttanut tuhansia johtajia.
Hän on nähnyt, että kaikilla on iso potentiaali, -
asuipa Himalajalla, Afrikan sydämessä, -
Aasian suurkaupungissa tai lännessä.
Jos kylvetään vehnää, nousee vehnää.
Koska Jumala on istuttanut sinuun suuruutta, nousee suuruutta.
Se pitää vain päästää irti.
Tommy ja Karen järjestävät maailmalla kokoussarjoja, -
istuttavat seurakuntia, tavoittavat, parantavat sairaita, -
torjuvat köyhyyttä, ja pelastavat nuoria ihmiskaupasta.
Koe Tommyn ja Karenin rakkaus sinua kohtaan.
Tervetuloa löytämään potentiaalisi!
Ota meihin yhteyttä.
Käy kotisivuillamme ja tilaa Tommyn kuukausittain ilmestyvä uutiskirje.
Tommy kirjoittaa rehellisesti ja profeetallisesti -
elämästään ja asioista, jotka Jumala on laskenut hänen sydämelleen.
Kirjeet ovat auttaneet kymmeniätuhansia lukijoita.
Olet Tommylle ja Karenille kuin perhe, Kristuksen perhe.
Voit tavoittaa heidät eri julkaisukanavia pitkin.
Tykkää Tommy Lilja Ministriesistä Facebookissa.
Saat aina uusimmat julkaisut, videot ja raportit.
Voit katsella Tommyn opetuksia YouTubesta: Tommy Lilja Ministries -
ja tilata Tommyn ja Karenin kirjoja verkosta.
Sinussa on kultaa, ja kuten Jumala sanoi Tommylle: -
"Sinulle antamassani näyssä ei ole häviäjiä. On vain voittajia."
Lähde mukaan!
Suomennos: Marianne Tenetz